RBF ปิดท้ายโรดโชว์ กรุงเทพมหานคร
RBF ปิดท้ายโรดโชว์ กรุงเทพมหานคร ณ ตลาดหลักทรัพย์แห่งประเทศไทย เมื่อเร็วๆ นี้
18 ต.ค. 2562

ดร.สมชาย รัตนภูมิภิญโญ ประธานเจ้าหน้าที่บริหาร ร่วมด้วย พ.ต.พญ.จัณจิดา รัตนภูมิภิญโญ กรรมการบริษัท พร้อมด้วยคณะผู้บริหาร บริษัท อาร์ แอนด์ บี ฟู้ดซัพพลาย จำกัด (มหาชน) หรือ RBF นำเสนอข้อมูลรายละเอียดหลักทรัพย์แก่นักลงทุนเพื่อเข้าจดทะเบียนในตลาดหลักทรัพย์แห่งประเทศไทย เพื่อเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 520 ล้านหุ้น มูลค่าที่ตราไว้หุ้นละ 1.00 บาท
โดยมีนายสมภพ ศักดิ์พันธ์พนม ประธานกรรมการ พร้อมทั้ง นายสมศักดิ์ ศิริชัยนฤมิตร ประธานเจ้าหน้าที่บริหาร บริษัท แอสเซท โปร แมเนจเม้นท์ จำกัด หรือ APM ในฐานะที่ปรึกษาทางการเงิน และ นายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ ฟินันเซียไซรัส จำกัด (มหาชน) หรือ FSS ในฐานะแกนนำในการจัดจำหน่ายและรับประกันการจัดจำหน่ายร่วมให้ข้อมูล โดยมีนายอำนวย จิรมหาโภคา ผู้ช่วยผู้จัดการ หัวหน้ากลุ่มงานการตลาดผู้ออกหลักทรัพย์ 1 ให้การต้อนรับ ณ ตลาดหลักทรัพย์แห่งประเทศไทย เมื่อเร็วๆ นี้